རྒྱལ་དར་འདིའི་ཚོན་རིས་ཀྱིས་གངས་ལྗོངས་བོད་ཆོས་ལྡན་ཞིང་གི་བཀོད་པ་དང་།བོད་མི་རིགས་ཀྱི་སྤྱི་ཚོགས་གོམས་གཤིས།བོད་གཞུང་གི་ཆབ་སྲིད་འཛིན་སྐྱོང་སོགས་གང་ཅིའི་ཁྱད་ཆོས་གསལ་པོར་མཚོན་པ་དང་།བོད་ནི་འཛམ་གླིང་ནང་རྒྱལ་ཁབ་རྙིང་ཁུངས་ཀྱི་གྲས་ཤིག་ཡིན་པའི་རྒྱལ་རབས་ལོ་རྒྱུས་གསལ་པོར་སྟོན་གྱི་ཡོད་པར་བརྟེན།ཆོལ་ཁ་གསུམ་དུ་གྲགས་པའི་བོད་ཡུལ་ཁྱོན་གྱི་སྐྱེ་བོ་རིས་སུ་མ་ཆད་པས་རྒྱལ་དར་འདི་བཞིན་རང་གི་ཕ་མེས་ཀྱིས་བཞག་པའི་བོད་རྒྱལ་ཁབ་ཀྱི་སྤྱི་ནོར་བླ་ན་མེད་པ་ཞིག་ཡིན་པར་གཅིག་གྱུར་ཏུ་ངོས་འཛིན་དང་།གཙིགས་མཐོང་ཤིན་ཏུ་ཆེན་པོ་བྱས་དང་བྱེད་བཞིན་ནོ།།